Zlostavljanje starijih i reforma zakona

Australija ima ubrzan porast broja starijih osoba pa tako i potencijalno povećanje stope zlostavljanja starijih. Kako australijski zakon reaguje na zlostavljanja starijih osoba, i kako može bolje zaštititi starije Australijance? To pitanje trenutno razmatra Komisija za reformu australijskog zakona (Australian Law Reform Commission - ALRC).

Zlostavljanje starijih osoba može biti fizičko, seksualno, psihološko ili finansijsko. Izvještaj Australijskog instituta za izučavanje porodice (Australian Institute of Family Studies) za 2016. godinu ukazuje da je najčešći oblik zlostavljanja finansijske prirode i da je počinjen od strane članova porodice, na primjer, kada odrasla djeca iskorištavaju svoje ostarjele roditelje da bi imali pristup njihovoj kući ili ušteđevini za vlastite potrebe i korist. Starije žene su najčešće žrtve finansijskih zloupotreba i takođe su najviše podložne nasilju u porodici.

Starije osobe kojima engleski nije maternji jezik, kao rezultat lošeg engleskog ili nemogućnosti pristupa informacijama i uslugama, mogu biti podložniji zlostavljanju. Za nove migrante to može biti pogoršano gubitkom neformalnih grupa podrške. Također i kulturni faktori mogu uticati na način kako se doživljava zlostavljanje starijih i kako se na njega reaguje u različitim zajednicama.

U ispitivanju kako Commonwealth zakoni mogu bolje zaštititi starije Australijance, ALRC razmatra zakone iz oblasti finansijskih institucija, penzije, socijalnog osiguranja, njege starijih osoba, i zdravlja, konsultujući organizacije i pojedince širom Australije koji rade u tim područjima.

ALRC je posebno zainteresovan da čuje mišljenje vaše zajednice o zlostavljanju starijih. Ako ste bili žrtve ili svjedoci zlostavljanja starijih, možete poslati svoju priču na email elder\_abuse@alrc.gov.au ili nazvati telefonom (02) 8238 6300.

15. juna 2016 ALRC izdaje Dokument za pitanja zlostavljanja starijih (Elder Abuse Issues Paper) koji se može besplatno pogledati ili preuzeti sa internet stranice [www.alrc.gov.au/publications/elder-abuse](http://www.alrc.gov.au/publications/elder-abuse)